. Það eru spennandi tímar framundan og undirbúningur við skráningu félagsins á markað er á lokastigi og mörg verkefni í vinnslu eða í undirbúningi Það felst mikill styrkur í því fyrir félagið að fá jafn öflugan og reyndan mann eins og Jónas til að leiða þá vinnu í samstarfi við sérfræðinga í eignastýringu Kviku banka , “ segir Ásgeir Baldurs forstöðumaður sérhæfðra fjárfestinga hjá Kviku banka . Jónas er með mikla og víðtæka reynslu í þróun og uppbyggingu fasteigna á höfuðborgarsvæðinu frá aldamótum . Hann sat jafnframt í stjórn félags í kringum uppbyggingu á Norðurbakka í Hafnarfirði á árunum 2003 - 2006 . Meðal síðustu verkefna hans hafa verið uppbygging á Héðinsreit , í Gufunesi og Vogabyggð í Reykjavík . „ Kaldalón vinnur að mörgum mjög mikilvægum og áhugaverðum þróunarverkefnum á höfuðborgarsvæðinu . Félagið stendur vel og framundan eru spennandi tímar við uppbyggingu á verkefnum félagsins og skráningu þess á markað . Ég hlakka til að hefjast handa við að leiða þessi metnaðarfullu verkefni , ” segir Jónas Þorvaldsson , framkvæmdastjóri Kaldalóns . Upplýsingar Kaldalón hf. er fasteignaþróunarfélag sem sérhæfir sig í byggingu íbúðarhúsnæðis . Félagið hefur fjárfest í lóðum á höfuðborgarsvæðinu og hefur yfir að ráða einstöku safni lóða með mjög góðum staðsetningum .